title: A Tanács határozata 2006/317/KKBP ( 2006. április 10. ) az Európai Unió és a Horvát Köztársaság közötti, a minősített információ cseréjére vonatkozó biztonsági eljárásokról szóló megállapodás megkötéséről

text:
               29.4.2006

               HU

               Az Európai Unió Hivatalos Lapja

               L 116/73

         A TANÁCS HATÁROZATA 2006/317/KKBP
   (2006. április 10.)
   az Európai Unió és a Horvát Köztársaság közötti, a minősített információ cseréjére vonatkozó biztonsági eljárásokról szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 24. és 38. cikkére,
   tekintettel az elnökség ajánlására,
   mivel:

               (1)

               A Tanács 2003. november 27–28-i ülésén úgy határozott, hogy felhatalmazza az elnökséget arra, hogy a főtitkár/főképviselő segítségével az Európai Unióról szóló szerződés 24. és 38. cikkének megfelelően tárgyalásokat kezdjen egyes harmadik országokkal annak érdekében, hogy az Európai Unió azok mindegyikével megállapodást kössön a minősített információ cseréjére vonatkozó biztonsági eljárásokról.

               (2)

               A tárgyalások megkezdésére vonatkozó felhatalmazást követően az elnökség a főtitkár/főképviselő segítségével megállapodást kötött a Horvát Köztársasággal a minősített információ cseréjére vonatkozó biztonsági eljárásokról.

               (3)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és a Horvát Köztársaság közötti, a minősített információ cseréjére vonatkozó biztonsági eljárásokról szóló megállapodás az Európai Unió részéről jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2006. április 10-én.

            a Tanács részéről

            az elnök

         U. PLASSNIK

    ---documentbreak---

               29.4.2006

               HU

               Az Európai Unió Hivatalos Lapja

               L 116/74

         FORDÍTÁS
   MEGÁLLAPODÁS
   az Európai Unió és a Horvát Köztársaság között a minősített információ cseréjére vonatkozó biztonsági eljárásokról
   A HORVÁT KÖZTÁRSASÁG,
   egyrészről, és
   AZ EURÓPAI UNIÓ (a továbbiakban: EU), amelyet az Európai Unió Tanácsának elnöksége képvisel,
   másrészről,
   a továbbiakban: a Felek,
   TEKINTETTEL ARRA, hogy a Felek célja, hogy saját biztonságukat minden formában megerősítsék, valamint gondoskodjanak polgáraik magas szintű biztonságáról a biztonság térségében;
   TEKINTETTEL ARRA, hogy a Felek egyetértenek abban, hogy biztonsági vonatkozású, közös érdekű kérdéseket illető konzultációkat és együttműködést kell kidolgozniuk egymással;
   TEKINTETTEL ARRA, hogy ebben az összefüggésben mindez szükségessé teszi a minősített információnak a Felek közötti folyamatos cseréjét;
   FELISMERVE, hogy a teljes és hatékony konzultáció és együttműködés szükségessé teheti a Felek minősített információhoz vagy anyaghoz való hozzáférést, valamint a minősített információnak és az ahhoz kapcsolódó anyagoknak a Felek közötti cseréjét;
   TUDATÁBAN ANNAK, hogy a minősített információhoz és az ahhoz kapcsolódó anyagokhoz való hozzáférés, valamint azok cseréje megfelelő biztonsági intézkedéseket tesz szükségessé;
   A KÖVETKEZŐKBEN ÁLLAPODTAK MEG:
   1. cikk
   Annak érdekében, hogy a mindkét fél biztonságának minden formában való megerősítésére irányuló célkitűzés megvalósuljon, ezen megállapodás a felek által egymásnak átadott, illetve a közöttük kicserélt minősített információ vagy anyag bármely formájára vonatkozik.
   2. cikk
   E megállapodás alkalmazásában a minősített információ: minden olyan információ (nevezetesen: ismeret, amely bármely formában átadható), illetve anyag, amely előírás szerint védelmet élvez a jogosulatlan közzététellel szemben, és amely ezt a védelmet biztonsági minősítési eljárás során kapta (a továbbiakban: minősített információ).
   3. cikk
   E megállapodás alkalmazásában az EU: az Európai Unió Tanácsa (a továbbiakban: a Tanács), a főtitkár/főképviselő és a Tanács főtitkársága, valamint az Európai Közösségek Bizottsága (a továbbiakban: a Bizottság).
   4. cikk
   Mindkét fél köteles:

               a)

               védeni és biztosítani az e megállapodás hatálya alá eső, a másik fél által átadott vagy a felek közt kicserélt minősített információt;

               b)

               biztosítani, hogy az e megállapodás hatálya alá eső, átadott vagy kicserélt minősített információnak az átadó fél által kiadott biztonsági minősítése megmaradjon. Az átvevő fél – a 11. és 12. cikk alapján létrehozandó biztonsági szabályokban meghatározottak szerint – a minősített információt a megfelelő biztonsági minősítésű információra vagy anyagra vonatkozó saját biztonsági szabályaiban meghatározott rendelkezések szerint védi és biztosítja;

               c)

               tartózkodni az e megállapodás hatálya alá eső minősített információnak a kibocsátó által meghatározottól, valamint attól eltérő célra történő felhasználásától, amely célból az információt átadták vagy kicserélték;

               d)

               tartózkodni az e megállapodás hatálya alá eső minősített információ harmadik felek, illetve az Unió 3. cikkben nem említett bármely intézménye vagy egysége számára való, a kibocsátó előzetes engedélye nélküli felfedésétől.

         5. cikk
   (1)   Minősített információt a kibocsátói ellenőrzés elvének megfelelően az egyik fél, az „átadó fél” fedhet fel vagy bocsáthat ki a másik fél, a „fogadó fél” részére.
   (2)   Az e megállapodás részeseitől eltérő felek számára való kibocsátásról az átadó fél beleegyezését követően a fogadó fél a minősített információ felfedéséről vagy kibocsátásáról szóló határozattal dönt a biztonsági szabályzatában meghatározott kibocsátói ellenőrzés elvének megfelelően.
   (3)   A fenti (1) és (2) bekezdés végrehajtása során semmiféle általános kibocsátás nem lehetséges, kivéve, ha a felek egymás között bizonyos, a működési követelményeinek megfelelő információkategóriákra vonatkozó eljárásokat hoznak létre és fogadnak el.
   6. cikk
   Annak biztosítása érdekében, hogy az e megállapodás hatálya alá eső minősített információk azonos szintű védelemben részesüljenek, mindkét fél, továbbá az e megállapodás 3. cikkében meghatározott intézményeik olyan biztonsági alapelvekre és minimumszabályokra épülő biztonsági szervezetet és biztonsági programokat hoznak létre, amelyeket a feleknek a 11. és 12. cikk alapján létrehozandó biztonsági rendszereiben kell végrehajtani.
   7. cikk
   (1)   A Felek biztosítják, hogy minden olyan személyt, aki hivatalos feladatai ellátása során hozzáférést kérhet, illetve akinek feladatai és hatáskörei lehetővé tehetik az e megállapodás alapján átadott vagy kicserélt minősített információhoz való hozzáférést, az ilyen információhoz való hozzáférés engedélyezését megelőzően megfelelő biztonsági ellenőrzésnek vetik alá.
   (2)   A biztonsági ellenőrzési eljárásokat úgy kell kidolgozni, hogy azok alapján – figyelemmel az ellenőrzött személy lojalitására, szavahihetőségére és megbízhatóságára – megállapítható legyen, hogy e személy számára engedélyezhető-e a minősített információhoz való hozzáférés.
   8. cikk
   A Felek kölcsönösen segítik egymást az e megállapodás hatálya alá eső minősített információ biztonsága és a közös biztonsági érdekű kérdések vonatkozásában. A kölcsönös biztonsági konzultációkat és ellenőrzéseket a 11. cikkben meghatározott hatóságok végzik el, a 11. és 12. cikk alapján a saját területükön létrehozandó biztonsági szabályzatok hatékonyságának értékelése céljából.
   9. cikk
   (1)   E megállapodás alkalmazásában:

               a)

               Az EU vonatkozásában:
               a Tanácsnak címzett leveleket a következő címre kell küldeni:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels

                     .
               A (2) bekezdés függvényében a Tanács vezető iktatási tisztviselője minden levelet továbbít a tagállamoknak és az Európai Közösségek Bizottságának.

               b)

               A Horvát Köztársaság vonatkozásában:
               valamennyi levelet a következő címre kell címezni:

                           Horvát Köztársaság

                           Office of the National Security Council

                           Central Registry

                           Jurjevska 34

                           10 000 Zagreb

                     ,
               és a Horvát Köztársaság Európai Unió mellett működő misszióján keresztül a következő címre kell továbbítani:

                           Mission of the Republic of Croatia to the European Union

                           Sub-Registry Officer

                           Avenue des Arts 50

                           B-1000 Brussels

                     .

         (2)   Kivételes esetben az egyik féltől származó olyan levél, amely kizárólag e fél meghatározott illetékes tisztviselői, szervei vagy szolgálatai számára hozzáférhető, műveleti okokból címezhető és kizárólagosan hozzáférhetővé tehető a másik fél kifejezetten fogadóként megjelölt, meghatározott illetékes tisztviselői, szervei vagy szolgálatai számára, figyelemmel azok hatásköreire, és a „szükséges, hogy megismerje” (need to know) elvének megfelelően. Az Európai Unió részéről az ilyen leveleket a Tanács vezető iktatási tisztviselőjén keresztül kell átadni.
   10. cikk
   E megállapodás végrehajtását a Horvát Köztársaság külügyi és európai integrációs minisztere, valamint a Tanács és az Európai Közösségek Bizottsága főtitkárai felügyelik.
   11. cikk
   E megállapodás alkalmazása érdekében:

               1.

               A Horvát Köztársaság kormánya nevében és annak felügyelete alatt eljárva a Horvát Köztársaság nemzetbiztonsági hatóságaként a Nemzetbiztonsági Tanács Hivatala felel azért, hogy kidolgozza az e megállapodás alapján a Horvát Köztársaság részére átadott minősített információ védelmét és biztosítását szolgáló biztonsági szabályokat.

               2.

               A Tanács nevében és annak felügyelete alatt a Tanács főtitkára irányításával és részéről eljárva a Tanács Főtitkárságának Biztonsági Hivatala felel azért, hogy kidolgozza az e megállapodás alapján az EU részére átadott minősített információ védelmét és biztosítását szolgáló biztonsági szabályokat.

               3.

               Az Európai Közösségek Bizottsága nevében és annak felügyelete alatt eljárva az Európai Bizottság Biztonsági Igazgatósága felel azért, hogy kidolgozza az e megállapodás alapján az Európai Közösségek Bizottságának átadott, vagy azzal kicserélt minősített információnak az Európai Bizottságon és annak helyiségein belüli védelmét és biztosítását szolgáló biztonsági szabályokat.

         12. cikk
   A 11. cikk alapján a három érintett hivatal egyetértésével létrehozandó biztonsági szabályok meghatározzák az e megállapodás hatálya alá eső minősített információ kölcsönös biztonsági védelmének szabályait. Az EU részéről a szabályokat a Tanács Biztonsági Hivatala hagyja jóvá.
   13. cikk
   A 11. cikkben meghatározott hatóságok kidolgozzák az e megállapodás hatálya alá eső minősített információ bizonyított veszélyeztetése vagy annak gyanúja esetén követendő eljárást.
   14. cikk
   Az e megállapodás hatálya alá eső minősített információ Felek közötti átadását megelőzően a 11. cikkben meghatározott biztonsági hatóságoknak egyet kell érteniük abban, hogy a fogadó fél alkalmas az e megállapodás hatálya alá eső minősített információ – a 11. és 12. cikk alapján kidolgozandó szabályoknak megfelelő – védelmére és biztosítására.
   15. cikk
   Ez a megállapodás semmilyen módon nem akadályozza a Feleket abban, hogy az e megállapodás hatálya alá eső információ átadására vagy kicserélésére vonatkozóan egyéb megállapodásokat kössenek, feltéve, hogy azok nem sértik e megállapodás rendelkezéseit.
   16. cikk
   A Felek között az e megállapodás értelmezésével vagy alkalmazásával kapcsolatban felmerült nézeteltéréseket a Felek közötti tárgyalások útján kell rendezni.
   17. cikk
   (1)   Ez a megállapodás az azt követő első hónap első napján lép hatályba, amelyben a Felek kölcsönösen, írásban értesítik egymást a hatálybalépéshez szükséges belső eljárások befejezéséről.
   (2)   Ez a megállapodás bármely fél kérelmére felülvizsgálható a lehetséges módosítások megfontolása céljából.
   (3)   Ezen megállapodás bármilyen módosítására kizárólag írásban és a Felek közös megegyezésével kerülhet sor. Ez a megállapodás az (1) bekezdésben meghatározott kölcsönös, írásbeli értesítéssel lép hatályba.
   18. cikk
   Ezt a megállapodást a másik félhez intézett felmondó nyilatkozat útján bármely fél felmondhatja. Az ilyen felmondás az erről szóló értesítés másik fél általi kézhezvételének időpontjától számított hat hónap elteltével lép hatályba, ez azonban nem érinti az e megállapodás rendelkezései alapján már szerződésben vállalt kötelezettségeket. Különösen az e megállapodás alapján átadott vagy kicserélt valamennyi minősített információ e megállapodás rendelkezéseinek megfelelő védelmét kell továbbra is biztosítani.
   A FENTIEK HITELÉÜL megfelelő meghatalmazással aláírták ezt a megállapodást.

      Kelt Luxembourgban, a 2006-ik év április havának 10. napján, két eredeti angol nyelvű példányban.


title: 2004/931/KKBP: A Politikai és Biztonsági Bizottság EUPOL Kinshasa/1/2004 határozata (2004. december 9.) az EU kinshasai (KDK) rendőri missziója, az EUPOL „Kinshasa” misszióvezetőjének kinevezéséről

text:
               31.12.2004

               HU

               Az Európai Unió Hivatalos Lapja

               L 396/61

      A POLITIKAI ÉS BIZTONSÁGI BIZOTTSÁG EUPOL KINSHASA/1/2004
      HATÁROZATA

   (2004. december 9.)
   az EU kinshasai (KDK) rendőri missziója, az EUPOL „Kinshasa” misszióvezetőjének kinevezéséről
   (2004/931/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre, és különösen annak 25. cikke (3) bekezdésére,
   tekintettel az EU kinshasai (KDK) rendőri missziója megkezdéséről szóló, 2004. december 9-i 2004/847/KKBP tanácsi együttes fellépésére (1), és különösen annak 5. és 8. cikkére,
   mivel:

               (1)

               A 2004/847/KKBP együttes fellépés 5. és 8. cikkének rendelkezése értelmében a Tanács felhatalmazza a Politikai és Biztonsági Bizottságot, hogy az Európai Unióról szóló szerződés 25. cikkének megfelelően hozza meg a vonatkozó határozatokat, beleértve – a főtitkár/főképviselő javaslata alapján – a misszió vezetőjének kinevezését.

               (2)

               A főtitkár/főképviselő Adílio CUSTÓDIO kinevezését javasolta,

         A KÖVETKEZŐKÉPPEN HATÁROZOTT:
   1. cikk
   A misszió megkezdésének napjától Adílio CUSTÓDIO az EU kinshasai (KDK) rendőri missziójának a kinevezett misszióvezetője az Integrált Rendőri Egységet (EUPOL Kinshasa) illetően. A fenti időpontig Adílio CUSTÓDIO a tervezőcsoport vezetőjeként tevékenykedik.
   2. cikk
   Ez a határozat az elfogadásának napján lép hatályba.
   Ezt a határozatot 2005. december 31-ig kell alkalmazni.

      Kelt Brüsszelben, 2004. december 9-én.

            a Politikai és Biztonsági Bizottság részéről

            az elnök

         A. HAMER

      (1)  HL L 367., 2004.12.14., 30. o.


title: A Tanács (KKBP) 2017/1512 határozata (2017. augusztus 30.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról

text:
               31.8.2017

               HU

               Az Európai Unió Hivatalos Lapja

               L 224/118

         A TANÁCS (KKBP) 2017/1512 HATÁROZATA
   (2017. augusztus 30.)
   a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. április 22-én elfogadta a Koreai Népi Demokratikus Köztársasággal (KNDK) szembeni korlátozó intézkedésekről szóló 2013/183/KKBP határozatot (1), amely a 2010/800/KKBP határozat (2) helyébe lépett, és többek között végrehajtotta az 1718 (2006), az 1874 (2009), a 2087 (2013), a 2094 (2013) sz. ENSZ BT-határozatokat.

               (2)

               Az ENSZ Biztonsági Tanácsa 2016. március 2-án elfogadta a 2270 (2016) sz. ENSZ BT-határozatot, amelyben új intézkedéseket határozott meg a KNDK-val szemben.

               (3)

               A Tanács 2016. március 31-én elfogadta a (KKBP) 2016/476 határozatot (3), amely az említett intézkedéseket hatályba léptette.

               (4)

               A Tanács 2016. május 27-én elfogadta a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozatot (4), amely felváltotta a 2013/183/KKBP határozatot, és többek között végrehajtotta az 1718 (2006), az 1874 (2009), a 2087 (2013), a 2094 (2013) és a 2270 (2016) sz. ENSZ BT-határozatokat.

               (5)

               A 2270 sz. (2016) ENSZ BT-határozat kimondja, hogy a KNDK kormány és a Koreai Munkáspárt szervezeteire, illetve az ezek nevében vagy ezek irányítása szerint eljáró személyekre vagyoni eszközök befagyasztását kell alkalmazni, ha egy ENSZ tagállam úgy ítéli meg, hogy azok kapcsolatba hozhatók a KNDK nukleáris vagy ballisztikusrakéta-programjaival vagy olyan egyéb tevékenységekkel, amelyeket a vonatkozó ENSZ BT-határozatok tiltanak. Ezenkívül a Tanács úgy véli, hogy az olyan személyek és szervezetek, akik és amelyek a KNDK kormánya vagy a Koreai Munkáspárt nevében vagy irányítása szerint járnak el, amennyiben a Tanács megállapítja, hogy az említettek kapcsolatban állnak a KNDK ballisztikus rakétákkal vagy nukleáris tevékenységekkel kapcsolatos programjaival vagy az ENSZ BT határozatával betiltott tevékenységekkel, utazási korlátozások hatálya alá tartoznak.

               (6)

               A Tanács úgy véli, hogy az említett személyek és szervezetek jegyzékbe vétele céljából egy új mellékletet kell a határozatba illeszteni.

               (7)

               A 2270 (2016) sz. ENSZ BT-határozat kimondja azt is, hogy a KNDK kormány és a Koreai Munkáspárt szervezeteire, illetve az ezek nevében vagy ezek irányítása szerint eljáró személyekre alkalmazandó vagyoni eszközök befagyasztását nem kell alkalmazni abban az esetben, ha a pénzeszközök, egyéb pénzügyi eszközök vagy gazdasági erőforrások a KNDK-nak az ENSZ vagy más szakosodott szervei melletti képviseletek által végzett tevékenységekhez szükségesek.

               (8)

               Az e határozatban foglalt egyes intézkedések végrehajtásához az Unió további fellépése szükséges.

               (9)

               A (KKBP) 2016/849 határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2016/849 határozat a következőképpen módosul:

               1.

               A 13. cikk a következőképpen módosul:

                           a)

                           a 2. pont helyébe a következő lép:

                                       „2.

                                       A tagállamok joghatósága alá tartozó pénzügyi intézmények nem kezdhetnek tranzakciót, illetve nem folytathatják megkezdett tranzakciókat:

                                                   a)

                                                   a KNDK-ban székhellyel rendelkező bankokkal, beleértve a KNDK Központi Bankját;

                                                   b)

                                                   a KNDK-ban székhellyel rendelkező bankoknak a tagállamok joghatósága alá tartozó fiókjaival vagy leányvállalataival;

                                                   c)

                                                   a KNDK-ban székhellyel rendelkező bankoknak a tagállamok joghatósága alá nem tartozó fiókjaival vagy leányvállalataival;

                                                   d)

                                                   a KNDK-ban székhellyel nem rendelkező pénzügyi szervekkel, amelyek a tagállamok joghatósága alá tartoznak, és amelyeket a KNDK-ban lakóhellyel, illetve székhellyel rendelkező személyek vagy szervezetek ellenőrzése alatt állnak; vagy

                                                   e)

                                                   olyan pénzügyi szervezetekkel, amelyek nem rendelkeznek székhellyel a KNDK-ban, és amelyek a tagállamok joghatósága alá sem tartoznak, de amelyek a KNDK-ban lakóhellyel, illetve székhellyel rendelkező személyek vagy szervezetek ellenőrzése alatt állnak,
                                                   kivéve, ha az ilyen tranzakciók 3. pont hatálya alá tartoznak és azokat a 4. pont értelmében engedélyezték.”;

                           b)

                           az 5. pont helyébe a következő lép:

                                       „5.

                                       A 4.pontban említett előzetes engedély nem szükséges olyan pénzátutalásához vagy tranzakciókhoz, amelyek a tagállamok KNDK-beli a diplomáciai vagy konzuli képviseletének hivatalos céljaira vagy a KNDK-ban a nemzetközi jog szerint mentességet élvező nemzetközi szervezetek céljaira szükségesek.”

               2.

               A 18. cikk (2) bekezdése helyébe a következő szöveg lép:
               „(2)   A tagállamok minden hajónak megtiltják a kikötőjükbe való belépést, amennyiben a birtokukban lévő információ alapján okkal feltételezhető, hogy a hajó közvetve vagy közvetlenül az I., II., III vagy V. mellékletben felsorolt valamely személy vagy szervezet tulajdonában vagy ellenőrzése alatt áll, vagy olyan rakományt szállít, amelynek szolgáltatása, eladása, átadása vagy kivitele az 1718 (2006), az 1874 (2009), a 2087 (2013), a 2094 (2013) vagy a 2270 (2016) sz. ENSZ BT-határozatok vagy e határozat értelmében tilos.”

               3.

               A 20. cikk (1) bekezdése helyébe a következő szöveg lép:
               „(1)   Tilos bérbe adni valamely tagállam lobogója alatt közlekedő hajókat vagy légi járműveket, illetve személyzeti szolgáltatást nyújtani egyrészt a KNDK-nak, az I., II., III. vagy V. mellékletben felsorolt személyeknek és szervezeteknek, bármely más KNDK-beli szervezetnek, továbbá más olyan személyeknek vagy szervezeteknek, amelyek a tagállam megítélése szerint hozzájárultak az 1718 (2006), az 1874 (2009), a 2087 (2013), a 2094 (2013) vagy a 2270 (2016) sz. ENSZ BT-határozatokban vagy e határozatban foglalt szankciók megkerüléséhez, illetve az azokban foglalt rendelkezések megsértéséhez, másrészt az említett személyek és szervezetek nevében vagy irányításával eljáró személyeknek vagy szervezeteknek, valamint az említettek tulajdonában lévő vagy irányítása alatt álló szervezeteknek.”

               4.

               A 23. cikk (1) bekezdése a következő ponttal egészül ki:

                           „d)

                           a KNDK kormánya vagy a Koreai Munkáspárt szervezeteinek a nevében vagy irányítása szerint eljáró személyek, akikről a Tanács megállapítja, hogy az említettek kapcsolatban állnak a KNDK nukleáris vagy ballisztikusrakéta-programjaival, illetve az 1718 (2006), az 1874 (2009), a 2087 (2013), a 2094 (2013) vagy a 2270 (2016) sz. ENSZ BT-határozatokkal betiltott tevékenységekkel, az I. mellékletben, a II. mellékletben és a III. mellékletben foglalt jegyzékben nem szerepelnek, az e határozat V. mellékletében foglaltak szerint.”

               5.

               A 27. cikk az alábbiak szerint módosul:

                           a)

                           az (1) bekezdés d) pontja helyébe a következő szöveg lép:

                                       „d)

                                       a KNDK kormányának vagy a Koreai Munkáspártnak a szervezetei, a nevükben vagy irányításuk szerint eljáró személyek vagy szervezetek, illetve a tulajdonukban lévő vagy ellenőrzésük alatt álló szervezetek, amennyiben a Tanács megállapítja, hogy az említettek kapcsolatban állnak a KNDK ballisztikus rakétákkal vagy nukleáris tevékenységekkel kapcsolatos programjaival, illetve az 1718 (2006), az 1874 (2009), a 2087 (2013), a 2094 (2013) vagy a 2270 (2016) sz. ENSZ BT-határozataival betiltott tevékenységekkel, az I. mellékletben, a II. mellékletben és a III. mellékletben foglalt jegyzékben nem szerepelnek, az e határozat V. mellékletében foglaltak szerint.”;

                           b)

                           a (6) bekezdés bevezető fordulata helyébe a következő szöveg lép:
                           „(6)   Az (1) bekezdés nem akadályozza meg a II. mellékletben, a III. mellékletben és az V. mellékletben foglalt jegyzékbe vett személyt vagy szervezetet abban, hogy a jegyzékbe vétele előtt a szerződésben vállalt fizetési kötelezettségének eleget tegyen, feltéve, hogy az érintett tagállam megállapította az alábbiakat:”.

               6.

               A 28. cikk helyébe a következő szöveg lép:
               „28. cikk
               A 27. cikk (1) bekezdésének d) pontja és a 27. cikk (2) bekezdése – annyiban, amennyiben az a 27. cikk (1) bekezdése d) pontjának hatálya alá tartozó személyekre és szervezetekre vonatkozik – nem alkalmazandó a KNDK-nak az ENSZ, annak szakosodott szervei és egyéb kapcsolódó szervezetek melletti képviseletei által, más diplomáciai és konzuli képviseletei által végzett tevékenységekhez szükséges pénzeszközök, egyéb vagyoni értékek vagy gazdasági erőforrások tekintetében, amelyekről a szankcióbizottság előzetesen, eseti alapon megállapítja, hogy azok szükségesek a humanitárius segítségnyújtáshoz és a nukleáris leszereléshez, vagy a 2270 (2016) sz. ENSZ BT-határozat célkitűzéseivel összhangban lévő egyéb célok teljesítéséhez.”

               7.

               A 32. cikkben az a) pont helyébe a következő szöveg lép:

                           „a)

                           az I., a II., a III, a IV vagy az V. mellékletben foglalt jegyzékben szereplő személyek vagy szervezetek;”.

               8.

               A 33. cikk (2) bekezdésének helyébe a következő szöveg lép:
               „(2)   A Tanács a tagállamoknak vagy az Unió külügyi és biztonságpolitikai főképviselőjének a javaslata alapján egyhangúlag állítja össze a II., a III. vagy az V. mellékletben szereplő jegyzékeket és fogadja el azok módosításait.”

               9.

               A 34. cikk (2) bekezdésének helyébe a következő szöveg lép:
               „(2)   Ha a Tanács úgy határoz, hogy egy személyt vagy szervezetet a 23. cikk (1) bekezdésének b) vagy c) pontjában, vagy a 27. cikk (1) bekezdésének b), c) vagy d) pontjában említett intézkedések hatálya alá von, ennek megfelelően módosítja a II., a III. vagy a V. mellékletet.”

               10.

               A 35. cikk helyébe a következő szöveg lép:
               „35. cikk
               (1)   Az I., a II., a III. és az V. mellékletnek tartalmaznia kell az adott személyek és szervezetek jegyzékbe vételének okait; az I. melléklet vonatkozásában ezen okokat a ENSZ BT vagy a szankcióbizottság határozza meg.
               (2)   Az I., a II., a III. és az V. mellékletnek tartalmaznia kell továbbá az érintett személyek és szervezetek azonosításához szükséges adatokat, amennyiben ilyenek rendelkezésre állnak; az I. melléklet vonatkozásában ezeket az adatokat az ENSZ Biztonsági Tanács vagy a szankcióbizottság határozza meg. Személyek esetében ilyen adat lehet a név – beleértve a névváltozatokat is –, a születési hely és idő, az állampolgárság, az útlevél és a személyazonosító igazolvány száma, a nem, a cím (amennyiben ismert), valamint a beosztás vagy a foglalkozás. Szervezetek esetében pedig a név, a bejegyzés helye és ideje, a nyilvántartási szám és a székhely. Az I. mellékletnek tartalmaznia kell az ENSZ Biztonsági Tanácsa vagy a szankcióbizottság általi jegyzékbe vétel időpontját.”

               11.

               A 36. cikk (2) bekezdésének helyébe a következő szöveg lép:
               „(2)   A 23. cikk (1) bekezdésének b) és c) pontjában és a 27. cikk (1) bekezdésének b), c) és d) pontjában említett intézkedéseket rendszeres időközönként, de legalább 12 havonta felül kell vizsgálni. Amennyiben a Tanács a 33. cikk (2) bekezdésében említett eljárással összhangban úgy határoz, hogy ezen intézkedések alkalmazásának feltételei már nem teljesülnek, azok az érintett személyek és szervezetek tekintetében hatályukat vesztik.”

               12.

               A szöveg az e határozat mellékletében szereplő melléklettel egészül ki.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. augusztus 30-án.

            a Tanács részéről

            az elnök

         M. MAASIKAS

      (1)  A Tanács 2013/183/KKBP határozata (2013. április 22.) a Koreai Népi Demokratikus Köztársasággal szembeni korlátozó intézkedésekről és a 2010/800/KKBP határozat hatályon kívül helyezéséről (HL L 111., 2013.4.23., 52. o.).

      (2)  A Tanács 2010/800/KKBP határozata (2010. december 22.) a Koreai Népi Demokratikus Köztársasággal szembeni korlátozó intézkedésekről és a 2006/795/KKBP közös álláspont hatályon kívül helyezéséről (HL L 341., 2010.12.23., 32. o.).

      (3)  A Tanács (KKBP) 2016/476 határozata (2016. március 31.) a Koreai Népi Demokratikus Köztársasággal szembeni korlátozó intézkedésekről szóló 2013/183/KKBP határozat módosításáról (HL L 85., 2016.4.1., 38. o.).

      (4)  A Tanács (KKBP) 2016/849 határozata (2016. május 27.) a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről (HL L 141., 2016.5.28., 79. o.).

      MELLÉKLET
      „
            V. MELLÉKLET
            A 23. cikk (1) bekezdésének d) pontjában és a 27. cikk (1) bekezdésének d) pontjában említett személyek és szervezetek jegyzéke
         ”


title: 2007/850/EK: Az Európai Központi Bank határozata ( 2007. november 22. ) a részt vevő tagállamok nemzeti központi bankjai monetáris jövedelmeinek a 2002. pénzügyi évtől történő felosztásáról szóló, EKB/2001/16 határozat módosításáról (EKB/2007/15)

text:
               19.12.2007

               HU

               Az Európai Unió Hivatalos Lapja

               L 333/86

      AZ EURÓPAI KÖZPONTI BANK HATÁROZATA

   (2007. november 22.)
   a részt vevő tagállamok nemzeti központi bankjai monetáris jövedelmeinek a 2002. pénzügyi évtől történő felosztásáról szóló, EKB/2001/16 határozat módosításáról
   (EKB/2007/15)
   (2007/850/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára (a továbbiakban: a KBER Alapokmánya) és különösen annak 32. cikkére,
   mivel:

               (1)

               A KBER Alapokmányának 32. cikke határozza meg az azon tagállamok nemzeti központi bankjai („NKB-k”) monetáris jövedelmének felosztására vonatkozó általános szabályokat, amelyek bevezették az eurót. A KBER Alapokmányának 32. cikkében meghatározott általános szabályok vonatkoznak a bevont eurobankjegyek leírásából származó jövedelemre is.

               (2)

               Az Alapokmány 32.5. cikke meghatározza, hogy az NKB-k monetáris jövedelmének összege az EKB-ba befizetett tőkerészesedésük arányában kerül felosztásra az NKB-k között. A KBER Alapokmányának 32.7. cikke szerint a Kormányzótanács jogosult megtenni a 32. cikk alkalmazásához szükséges valamennyi egyéb intézkedést. Ez magában foglalja a jogosultságot arra, hogy egyéb tényezőket is figyelembe vegyen a bevont eurobankjegyek leírásából származó jövedelem felosztásáról való döntéskor. Ezzel összefüggésben az egyenlő elbánás és méltányosság elve megköveteli annak az időszaknak a figyelembevételét, amely alatt a bevont eurobankjegyeket kibocsátották. E sajátos jövedelem elosztási kulcsának ezért tükröznie kell mind az EKB tőkéjében fennálló részesedést, mind pedig a kibocsátási fázis hosszát.

               (3)

               Az eurobankjegyek bevonását külön határozatok útján kell szabályozni az eurobankjegyek címleteiről, technikai jellemzőiről, utánzatai készítéséről, cseréjéről és bevonásáról szóló, 2003. március 20-i EKB/2003/4 határozat (1) 5. cikke szerint.

               (4)

               Ez a határozat nem érinti a kibocsátó hatóságoknak az eurobankjegyek kibocsátásáról szóló, 2001. december 6-i EKB/2001/15 határozat (2) szerinti kötelezettségeit.

               (5)

               A transzeurópai automatizált valós idejű bruttó elszámolású rendszerről (TARGET) szóló, 2007. április 26-i EKB/2007/2 iránymutatás (3) 14. cikkének (2) bekezdése szerint a jelenlegi TARGET-rendszert a TARGET2-rendszer fogja felváltani. Azon tagállamok NKB-i, amelyek bevezették az eurót, az EKB/2007/2 iránymutatás 13. cikkében meghatározott ütemtervvel összhangban térnek át a TARGET2-re. Továbbá, egyes olyan tagállamok NKB-i, amelyek nem vezették be az eurót, a TARGET2-höz az EKB-val és az eurót bevezető tagállamok NKB-ival kötött különmegállapodások alapján csatlakoznak. Módosítani szükséges ezért a „TARGET”-re való hivatkozásokat a részt vevő tagállamok nemzeti központi bankjai monetáris jövedelmeinek a 2002. pénzügyi évtől történő felosztásáról szóló, 2001. december 6-i EKB/2001/16 határozatban (4).

               (6)

               Úgyszintén szükséges néhány további módosítás elvégzése az EKB/2001/16 határozatban a monetáris jövedelem felmérésével és az előszállított eurobankjegyek kezelésével kapcsolatban,

         A KÖVETKEZŐKÉPPEN HATÁROZOTT:
   1. cikk
   Az EKB/2001/16 határozat a következőképpen módosul:

               1.

               Az 1. cikk szövege a következőképpen módosul:
               A szöveg a „napi deviza referencia-kamatláb” fogalommeghatározása után a következő fogalommeghatározásokkal egészül ki:

                           „n)

                           »bevont eurobankjegyek«: bármely olyan eurobankjegy-típus vagy -sorozat, amelyet a Kormányzótanács által az EKB/2003/4 határozat 5. cikke alapján hozott határozattal kivontak a forgalomból;

                           o)

                           »kibocsátási kulcs«: a bevont eurobankjegyek valamely típusának vagy sorozatának kibocsátási fázisa alatti átlagos tőkejegyzési kulcs;

                           p)

                           »kibocsátási fázis«: az eurobankjegyek típusa vagy sorozatai tekintetében az azon a napon kezdődő időszak, amikor az e típusba vagy sorozatba tartozó eurobankjegyek első kibocsátását nyilvántartásba vették számításba bevonható forrásként, valamint azon a napon végződik, amikor az e típusba vagy sorozatba tartozó eurobankjegy utolsó kibocsátását nyilvántartásba vették számításba bevonható forrásként;

                           q)

                           »leírni«: a bevont eurobankjegyek »forgalomban lévő bankjegyek« mérlegtételből való kivezetésére utaló ige.”

               2.

               A 3. cikk (3) bekezdése helyébe a következő szöveg lép:
               „(3)   Ha egy NKB számításba bevonható eszközeinek értéke meghaladja vagy nem éri el a számításba bevonható források értékét, a különbséget a referenciaráta különbsége értékének alkalmazásával írják jóvá.”

               3.

               A szöveg az 5. cikk után a következő 5a. cikkel egészül ki:
               „5a. cikk
               Az eurobankjegyek leírásából származó jövedelem kiszámítása és felosztása
               (1)   A bevont eurobankjegyek a számításba vehető források részei maradnak azok cseréje vagy leírása közül a korábbi esemény bekövetkezéséig.
               (2)   A Kormányzótanács határozhat a bevont eurobankjegyek leírásáról, amely esetben meghatározza a leírás időpontját és a céltartalék összegét azon bevont eurobankjegyek tekintetében, amelyek cseréje még várható.
               (3)   A bevont eurobankjegyek leírása a következőképpen történik:

                           a)

                           A leírás időpontjában az EKB és az NKB-k »forgalomban lévő bankjegyek« mérlegtételéből levonják a még forgalomban lévő, bevont eurobankjegyek teljes összegét. Ebből a célból a forgalomba hozott, bevont eurobankjegyek aktuális összegeit kiigazítják azoknak a kibocsátási kulccsal összhangban kiszámított, arányos összegeire, valamint a különbséget az EKB és az NKB-k elszámolják.

                           b)

                           A bevont eurobankjegyek kiigazított összege leírásra kerül az NKB-k eredménykimutatásának »forgalomban lévő bankjegyek« mérlegtételéből.

                           c)

                           Minden egyes NKB céltartalékot képez azon bevont eurobankjegyek tekintetében, amelyek cseréje még várható. A céltartalék összege megegyezik az adott NKB-nak a céltartalék teljes összegében meglévő, a kibocsátási kulcs alkalmazásával számított részesedésével.

                     (4)   A leírás időpontja után kicserélt, bevont eurobankjegyeket az azokat elfogadó NKB könyveiben veszik nyilvántartásba. A beáramló bevont eurobankjegyeket legalább évente egyszer szét kell osztani az NKB-k között a kibocsátási kulcs alkalmazásával, és a különbséget azok egymás között elszámolják. Minden egyes NKB elszámolja céltartaléka terhére az arányos összeget, illetve ha a beáramlás meghaladja a céltartalékot, a megfelelő kiadást eredménykimutatásában rögzíti.
               (5)   A Kormányzótanács évente felülvizsgálja a céltartalék teljes összegét.”

               4.

               Az I. melléklet e határozat I. mellékletével összhangban módosul.

               5.

               A II. melléklet e határozat II. mellékletével összhangban módosul.

               6.

               Az EKB/2001/16 határozatban a „TARGET”-re való valamennyi hivatkozást a „TARGET2”-re való hivatkozásként kell olvasni azt követően, hogy az adott NKB áttért a TARGET2-re.

         2. cikk
   Záró rendelkezés
   Ez a határozat 2008. január 1-jén lép hatályba.

      Kelt Frankfurt am Mainban, 2007. november 22-én.

            az EKB elnöke

         Jean-Claude TRICHET

      (1)  HL L 78., 2003.3.25., 16. o.

      (2)  HL L 337., 2001.12.20., 52. o. A legutóbb az EKB/2006/25 határozattal (HL L 24., 2007.1.31., 13. o.) módosított határozat.

      (3)  HL L 237., 2007.9.8., 1. o.

      (4)  HL L 337., 2001.12.20., 55. o. A legutóbb az EKB/2006/7 határozattal (HL L 148., 2006.6.2., 56. o.) módosított határozat.

      I. MELLÉKLET
      Az EKB/2001/16 határozat I. melléklete a következőképpen módosul:
      A szöveg az A. rész 1. pontjának végén a következő alponttal egészül ki:

         „Amennyiben a készpénzcsere dátumának napján a TARGET/TARGET2 zárva tart, a számításba bevonható források részét képezi (a HPM 10.4. forrástétele szerinti levelezőbanki számlák részeként) az új eurorendszer-beli NKB azon kötelezettsége, amely az euro-készpénzcserére való egyes előkészületekről és az eurobankjegyek és -érmék elő- és továbbszállításáról szóló, 2006. július 14-i EKB/2006/9 iránymutatás (1) alapján előszállított és azt követően, a készpénzcsere dátumát megelőzően forgalomba került eurobankjegyekből származik mindaddig, amíg az nem válik a TARGET/TARGET2 ügyletekből származó eurorendszer-beli kötelezettségek részévé.

         (1)  HL L 207., 2006.7.28., 39. o.”

      II. MELLÉKLET
      Az EKB/2001/16 határozat II. melléklete a következőképpen módosul:
      A szöveg az A. rész végén, az „aranyár alapján kell értékelni” szavakkal végződő bekezdés után a következő bekezdéssel egészül ki:

                  „6.

                  az EKB/2006/9 iránymutatás alapján előszállított és azt követően, a készpénzcsere dátumát megelőzően forgalomba került eurobankjegyekből származó követelések (a készpénzcsere dátumáig a HPM 4.1. eszköztétele részeként, és azt követően a HPM 9.5. eszköztétel szerinti levelezőbanki számlák részeként), azonban csak addig, amíg az ilyen követelés a TARGET/TARGET2 ügyletekből származó eurorendszer-beli követelések részévé nem válik.”


title: Az Európai Központi Bank (EU) 2017/274 határozata (2017. február 10.) az illetékes nemzeti hatóságok alkoordinátorainak teljesítményére vonatkozó visszajelzés adása során irányadó alapelvek meghatározásáról és az (EU) 2016/3 határozat hatályon kívül helyezéséről (EKB/2017/6)

text:
               17.2.2017

               HU

               Az Európai Unió Hivatalos Lapja

               L 40/72

         AZ EURÓPAI KÖZPONTI BANK (EU) 2017/274 HATÁROZATA
   (2017. február 10.)
   az illetékes nemzeti hatóságok alkoordinátorainak teljesítményére vonatkozó visszajelzés adása során irányadó alapelvek meghatározásáról és az (EU) 2016/3 határozat hatályon kívül helyezéséről (EKB/2017/6)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre,
   tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1), és különösen annak 6. cikke (1) és (7) bekezdésére,
   mivel:

               (1)

               Az 1024/2013/EU rendelet 6. cikkének (1) bekezdése rögzíti, hogy az Európai Központi Bank (EKB) felelős az egységes felügyeleti mechanizmus (SSM) hatékony és konzisztens működéséért. A rendelet (79) preambulumbekezdése megállapítja, hogy a motivált, jól képzett és pártatlan személyzet nélkülözhetetlen a hatékony felügyelethez.

               (2)

               A 468/2014/EU európai központi banki rendelet (EKB/2014/17) (2) 3–6. cikkével összhangban az EKB felelős az EKB és az illetékes nemzeti hatóságok alkalmazottaiból álló közös felügyeleti csoportok létrehozásáért és azok összetételéért. A közös felügyeleti csoporton belül folyó munka koordinálását a közös felügyeleti csoport koordinátora biztosítja, az illetékes nemzeti hatóságok egy vagy több alkoordinátorának támogatásával.

               (3)

               Az illetékes nemzeti hatóságok alkoordinátorainak a közös felügyeleti csoportok saját illetékes nemzeti hatóságukból származó tagjainak koordinálásban betöltött fontos szerepére tekintettel szükséges és arányos intézkedést jelent az illetékes nemzeti hatóságok alkoordinátorainak a közös felügyeleti csoportokban való teljesítményére vonatkozó visszajelzés adására szolgáló egységes eljárás bevezetése. Az illetékes nemzeti hatóságok alkoordinátorai teljesítményének folyamatos javításához történő hozzájárulás révén ezen teljesítményre vonatkozó visszajelzés elősegítheti a közös felügyeleti csoportok megfelelő működésének biztosítását.

               (4)

               Az illetékes nemzeti hatóságok kizárólagos felelősséggel bírnak az alkalmazottaik értékeléséért, az EKB pedig kizárólagos felelősséggel bír a saját alkalmazottai értékeléséért. Mindazonáltal az illetékes nemzeti hatóságok felhasználhatják az ezen határozatnak megfelelően rendelkezésre bocsátott, teljesítményre vonatkozó visszajelzést az alkalmazottaik vezetéséhez, és a visszajelzés inputként szolgálhat az illetékes nemzeti hatóságok belső értékelési rendszerében, amennyiben ezt a vonatkozó nemzeti jog megengedi.

               (5)

               Az illetékes nemzeti hatóságok alkoordinátorainak teljesítményére vonatkozó visszajelzést először egy próbaidőszak alatt az (EU) 2016/3 európai központi banki határozatban (EKB/2015/36) (3) rögzített elvekkel összhangban bocsátották rendelkezésre. Mivel ez a próbaidőszak véget ért, az említett határozatot a jogbiztonság érdekében hatályon kívül kell helyezni.

               (6)

               A próbaidőszak alatt szerzett tapasztalatok azt mutatták, hogy az illetékes nemzeti hatóságok alkoordinátorainak teljesítményére vonatkozó visszajelzés hasznos lehet a közös felügyeleti csoportok hatékony működésének biztosításában. Ugyanakkor további értékelésre van szükség. A teljesítményre vonatkozó visszajelzési mechanizmust ezért egy egyéves további próbaidőszakra folytatni kell. Ezt követően felülvizsgálatot kell végezni annak értékelésére, hogy hasznos lenne-e, ha a teljesítményre vonatkozó visszajelzési mechanizmus állandóbb jelleggel tovább folytatódna.

               (7)

               A felülvizsgálat eredményéről be kell számolni a felügyeleti testületnek. A felülvizsgálat fényében javaslatot kell tenni a Kormányzótanácsnak arról, hogy a teljesítményre vonatkozó visszajelzési mechanizmus folytatódjon-e.

               (8)

               A 45/2001/EK európai parlamenti és tanácsi rendelet (4) 27. cikkének megfelelően sor került az európai adatvédelmi biztossal való konzultációra, és az európai adatvédelmi biztos 2015. április 7-én véleményt fogadott el, amelyben elismerte, hogy a teljesítményre vonatkozó visszajelzés szükséges a közös felügyeleti csoportok vezetéséhez, és jóváhagyta a teljesítményre vonatkozó visszajelzési mechanizmust, javasolva, hogy pontos működését megfelelő jogi aktusban határozzák meg,

         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazásában az 1024/2013/EU rendelet 2. cikkében és a 468/2014/EU rendelet (EKB/2014/17) 2. cikkében szereplő fogalommeghatározásokat kell alkalmazni.
   2. cikk
   A teljesítményre vonatkozó visszajelzés
   (1)   A közös felügyeleti csoportok koordinátorai az I. mellékletben szereplő elveknek megfelelően és a II. mellékletben szereplő kompetenciák figyelembevételével a teljesítményre vonatkozó visszajelzést adnak az illetékes nemzeti hatóságok alkoordinátorainak a közös felügyeleti csoporton belüli feladataik ellátása és célkitűzéseik megvalósítása terén saját maguk és csapatuk által elért teljesítményről.
   (2)   A közös felügyeleti csoport koordinátora az illetékes nemzeti hatóság alkoordinátorával való egyeztetést követően meghatározza az illetékes nemzeti hatóság alkoordinátorának főbb feladatait és célkitűzéseit.
   (3)   A közös felügyeleti csoportok koordinátorai az e határozat hatálybalépésének napján kezdődő és 12 hónappal később véget érő visszajelzési időszak tekintetében adnak a teljesítményre vonatkozó visszajelzést.
   3. cikk
   Felülvizsgálat
   A visszajelzési időszak végét követően az EKB az illetékes nemzeti hatóságokkal együttműködve felülvizsgálja a teljesítményre vonatkozó visszajelzési mechanizmus működését és megállapításairól beszámol a felügyeleti testületnek. A jelentésnek arra vonatkozó javaslatot kell tartalmaznia, hogy a teljesítményre vonatkozó visszajelzési mechanizmus folytatásra kerüljön-e.
   4. cikk
   Hatályon kívül helyezés
   Az (EU) 2016/3 határozat (EKB/2015/36) ezennel hatályát veszti.
   5. cikk
   Hatálybalépés
   Ez a határozat 2017. február 15-én lép hatályba.

      Kelt Frankfurt am Mainban, 2017. február 10-én.

            az EKB Kormányzótanácsa részéről

            az EKB elnöke

         Mario DRAGHI

      (1)  HL L 287., 2013.10.29., 63. o.

      (2)  Az Európai Központi Bank 468/2014/EU rendelete (2014. április 16.) az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról (SSM-keretrendelet) (EKB/2014/17) (HL L 141., 2014.5.14., 1. o.).

      (3)  Az Európai Központi Bank (EU) 2016/3 határozata (2015. november 18.) az illetékes nemzeti hatóságoknak az egységes felügyeleti mechanizmus közös felügyeleti csoportjaiban résztvevő al-koordinátorainak teljesítményéről adandó visszajelzés alapelveinek meghatározásáról (EKB/2015/36) (HL L 1., 2016.1.5., 4. o.).

      (4)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      I. MELLÉKLET

         Az illetékes nemzeti hatóságoknak az egységes felügyeleti mechanizmus közös felügyeleti csoportjaiban résztvevő alkoordinátorai teljesítményéről adandó visszajelzés alapelvei

         1. alapelv

         A teljesítményre vonatkozó visszajelzés hatálya

      Az illetékes nemzeti hatóságoknak az egységes felügyeleti mechanizmus (SSM) közös felügyeleti csoportjaiban résztvevő alkoordinátorainak teljesítményre vonatkozó visszajelzés hatálya alá tartoznak, feltéve, hogy legalább egy – az érintett illetékes nemzeti hatóság foglalkoztatási keretrendszerében meghatározottak szerinti – teljes munkaidős munkakör 25 %-áig terjedően a közös felügyeleti csoportban dolgoznak.

         2. alapelv

         A teljesítményre vonatkozó visszajelzés célja

      Az SSM egésze működésének elősegítése és javítása érdekében a teljesítményre vonatkozó visszajelzés értékelni fogja az illetékes nemzeti hatóságok alkoordinátorainak a feladataik ellátása során nyújtott teljesítményét, az SSM célkitűzésinek és a kompetenciáknak az alkoordinátorok általi megértésének továbbfejlesztése céljából, ezáltal hozzájárulva a közös felügyeleti csoportok teljesítményének és integrációjának javításához.

         3. alapelv

         A teljesítményre vonatkozó visszajelzéssel kapcsolatos eljárás

                  (1)

                  A visszajelzési időszak kezdetén a közös felügyeleti csoport koordinátora az illetékes nemzeti hatóság alkoordinátorával történt egyeztetést követően meghatározza minden olyan illetékes nemzeti hatósági alkoordinátor főbb feladatait és célkitűzéseit, aki az 1. alapelv alapján a teljesítményre vonatkozó visszajelzés hatálya alá tartozik. Ezek a feladatok és célkitűzések az SSM visszajelzési nyomtatványban kerülnek rögzítésre.

                  (2)

                  A közös felügyeleti csoport koordinátora a visszajelzési időszak teljes időtartama alatt útmutatást és informális visszajelzést ad minden egyes illetékes nemzeti hatósági alkoordinátor számára. A visszajelzési időszak leteltét követően a közös felügyeleti csoport koordinátora minden egyes illetékes nemzeti hatóság alkoordinátor számára a teljesítményre vonatkozó, időszak végi visszajelzést ad, mind szóban, mind pedig az SSM teljesítményre vonatkozó visszajelzési nyomtatványon. A visszajelzési nyomtatvány véglegesítése előtt az alkoordinátor lehetőséget kap arra, hogy a teljesítményre vonatkozó visszajelzéssel kapcsolatos álláspontját és észrevételeit hivatalosan is rögzítse.

                  (3)

                  A teljesítményre vonatkozó informális, valamint az időszak végi visszajelzés figyelembe veszi az illetékes nemzeti hatóságok alkoordinátorainak főbb feladatait és célkitűzéseit, a II. mellékletben foglalt SSM kompetenciákat, valamint a csoportjuknak a közös felügyeleti csoport általános működéséhez történő hozzájárulását.

         4. alapelv

         A teljesítményre vonatkozó visszajelzéshez való hozzáférés

                  (1)

                  A teljesítményre vonatkozó időszak végi visszajelzés az érintett illetékes nemzeti hatóság kérésére hozzáférhetővé tehető az érintett illetékes nemzeti hatóság számára, és azt az illetékes nemzeti hatóság felhasználhatja a saját alkalmazottai vezetésének elősegítése érdekében, amennyiben ezt az alkalmazandó nemzeti jog megengedi.

                  (2)

                  Az illetékes nemzeti hatóságok dönthetnek úgy, hogy a teljesítményre vonatkozó visszajelzést a saját belső értékelési rendszerükben további inputként felhasználják, amennyiben ezt az alkalmazandó nemzeti jog megengedi.

                  (3)

                  A teljesítményre vonatkozó visszajelzéshez való hozzáférés (ideértve annak átadását is) a 45/2001/EK rendelet 8. cikkének a) pontjával összhangban kerül biztosításra az illetékes nemzeti hatóságok részére.

         5. alapelv

         A teljesítményre vonatkozó visszajelzés adásával összefüggésben kezelt személyes adatok védelme

                  (1)

                  A teljesítményre vonatkozó visszajelzéssel kapcsolatos adatokat az EKB a 45/2001/EK rendelettel összhangban kezeli.

                  (2)

                  A teljesítményre vonatkozó visszajelzéssel kapcsolatos adatokat kizárólag a 2. és a 4. alapelvekben leírt célokra lehet felhasználni, és az adatokat legfeljebb öt évig lehet tárolni.

      II. MELLÉKLET

         Az SSM-ben dolgozó alkalmazottak számára különösen releváns kompentenciák listája (SSM kompetenciák)

            Szakmai ismeretek
         : A felügyeleti politikák, módszertanok és szabályozások ismerete különösen az SSM-mel összefüggésben, csakúgy, mint a pénzügyi intézmények működésével kapcsolatos ismeretek. Figyelemmel kíséri az ezeken a területeken bekövetkezett fejleményeket, és a munkája megfelelő területein alkalmazza ezeket az ismereteket.

            Kommunikáció
         : Mind az egyének, mind pedig a csoportok részére szóban és írásban is tisztán és következetesen adja át az információkat annak biztosítása érdekében, hogy azok megértsék az információkat és a mondandó lényegét. Másokat végighallgat és megfelelő módon ad választ.

            Együttműködés
         : A csoport európai céljainak elérése érdekében folyamatos és együttműködő munkakapcsolatokat épít ki és tart fenn a munkatársaival. Hatékony kapcsolatokat épít ki és tart fenn másokkal a csapatmunka ösztönzése és támogatása érdekében. Proaktívan megosztja másokkal a rendelkezésére álló adatokat, tudást és információkat a csoporton belül.

            A kitűzött célok elérésére vonatkozó elszántság
         : A feladatait megbízhatóan és kitartóan ellátja, a sikeres megoldások keresése során saját magatartását oly módon alakítja, hogy az biztosítsa a sikeres eredmény elérése érdekében szükséges megfelelő hozzáállást.

            Ítélőképesség és kutató hozzáállás
         : A helyzeteknek, adatoknak és az információknak a megfelelő stratégiák, tervek és politikák kialakítása érdekében történő elemzése és értékelése. Egy adott kérdés megértése, valamint különböző és egymással ellentétes nézőpontok megfogalmazása, és amennyiben szükséges, a megközelítésmódok kiigazítása a helyzetből eredő követelmények változása esetén; a problémák új szemszögből történő átgondolása; a mások által javasolt gondolkodásmód, illetve megoldások kiterjesztése. A problémáknak az ajánlás megtétele vagy egy következtetés levonása előtti teljes megértésére törekvés, mindeközben szükség szerint teljes körű és pontos információk beszerzése, kutató jellegű kérdések tiszteletteljes módon való feltétele révén megalapozott következtetésre jutás, valamint a lehetséges problémák és különböző információk folyamatos keresése.

            A tudatosság mértéke és az előretekintő jellegű magatartás
         : Saját szerepén túlmutató, átfogó jellegű nézőpontot alakít ki, amelyet a különböző feladatok/szakterületek teljes körű megértése, az összetett kulturális kontextusok és nézőpontok vonatkozásában gyakorolt tudatosság, valamint a saját döntései másokra gyakorolt hatásának elemzése által ér el. Előretekintő, a jövőbeli lehetőségekre, illetve veszélyekre felkészülő, továbbá lehetőségeket teremtő vagy a jövőbeli problémák elhárítását lehetővé tévő fellépés.

            Objektív, független és integritás jellemezte eljárás
         : Független és objektív, az Unió egészének érdekében történő, az SSM szakmai követelményein alapuló eljárás, a körülmények ellenőrzése a helyzetről való teljes és valós kép kialakítása érdekében. Az ellenőrizhető adatokra és tényekre támaszkodás által az elfogultság, az előítélet és a szubjektív értékelés kiiktatására törekvés.

            Az SSM csoportok vezetése (kizárólag vezetők számára)
         : Csoportok (virtuális/távoli) vezetése, és a csoportcélok elérésnek érdekében történő irányítása. A csoporttevékenységek határokon átnyúló koordinálása útmutatások nyújtása, valamint a csoport kompetenciáinak és diverzitásának legeredményesebb és leghatékonyabb módon történő kihasználása által. A nem egyértelmű helyzetek kezelésére és leküzdésére irányuló munkavégzés, a bizonytalan helyzetben való irányításra és az ilyen helyzetekben való teljesítésre vonatkozó megoldások találása.


title: 2007/662/EK: A Tanács határozata ( 2007. október 9. ) a Régiók Bizottsága öt szlovén tagjának és három szlovén póttagjának kinevezéséről

text:
               13.10.2007

               HU

               Az Európai Unió Hivatalos Lapja

               L 270/17

      A TANÁCS HATÁROZATA

   (2007. október 9.)
   a Régiók Bizottsága öt szlovén tagjának és három szlovén póttagjának kinevezéséről
   (2007/662/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a szlovén kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Boris SOVIČ, Boštjan KOVAČIČ, Breda PEČAN, Tomaž ŠTEBE és Janko HALB hivatali idejének lejártát követően a Régiók Bizottsága öt tagjának helye betöltetlen maradt. Anton COLARIČ hivatali idejének lejártát követően és Anton KOVŠE lemondását követően a Régiók Bizottsága két póttagjának helye betöltetlen maradt. Irena MAJCEN taggá való kinevezését követően a Régiók Bizottsága egy póttagjának helye betöltetlen marad (megbízatás változása),

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:

                           Franci ROKAVEC, župan Občine Litija,

                           Franci VOVK, župan Občine Dolenjske Toplice,

                           Irena MAJCEN, županja Občine Slovenska Bystrica (megbízatás változása),

                           Aleš ČERIN, podžupan Mestne občine Ljubljana,

                           Jasmina VIDMAR, članica občinskega sveta Mestne občine Maribor;

                     és

               b)

               póttagként:

                           Antón ŠTIHEC, župan Mestne občine Murska Sobota,

                           Blaž MILAVEC, župan Občine Sodražica,

                           Jure MEGLIČ, podžupan Občine Tržič.

         2. cikk
   Ez a határozat az elfogadása napján lép hatályba.

      Kelt Luxembourgban, 2007. október 9-én.

            a Tanács részéről

            az elnök

         F. TEIXEIRA DOS SANTOS

      (1)  HL L 56., 2006.2.25., 75. o.


title: 2007/834/EK,Euratom: A Tanács és a Bizottság határozata ( 2007. november 22. ) a Svájci Államszövetségnek az Amerikai Egyesült Államok, Japán, az Orosz Föderáció és az egy félként fellépő Európai Atomenergia-közösség és Európai Gazdasági Közösség közötti, a Nemzetközi Tudományos és Technológiai Központ létrehozásáról szóló megállapodáshoz történő csatlakozásával kapcsolatban a Nemzetközi Tudományos és Technológiai Központ igazgatótanácsában a Közösségek által képviselendő álláspontról

text:
               15.12.2007

               HU

               Az Európai Unió Hivatalos Lapja

               L 330/29

      A TANÁCS ÉS A BIZOTTSÁG HATÁROZATA

   (2007. november 22.)
   a Svájci Államszövetségnek az Amerikai Egyesült Államok, Japán, az Orosz Föderáció és az egy félként fellépő Európai Atomenergia-közösség és Európai Gazdasági Közösség közötti, a Nemzetközi Tudományos és Technológiai Központ létrehozásáról szóló megállapodáshoz történő csatlakozásával kapcsolatban a Nemzetközi Tudományos és Technológiai Központ igazgatótanácsában a Közösségek által képviselendő álláspontról
   (2007/834/EK, Euratom)
   AZ EURÓPAI UNIÓ TANÁCSA ÉS AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 300. cikke (2) bekezdésére,
   tekintettel az Európai Atomenergia-közösséget létrehozó szerződésre és különösen annak 101. cikkére,
   tekintettel az Amerikai Egyesült Államok, Japán, az Orosz Föderáció és az egy félként fellépő Európai Atomenergia-közösség és Európai Gazdasági Közösség között a Nemzetközi Tudományos és Technológiai Központ létrehozásáról szóló megállapodásnak az Európai Gazdasági Közösség nevében történő megkötéséről szóló, 1992. december 21-i 3955/92/EGK tanácsi rendeletre (1) és különösen annak 3. cikke (1), (3) és (4) bekezdésére, valamint az Amerikai Egyesült Államok, Japán, az Orosz Föderáció és az egy félként fellépő Európai Atomenergia-közösség és Európai Gazdasági Közösség között a Nemzetközi Tudományos és Technológiai Központ létrehozásáról szóló megállapodásnak az Európai Atomenergia-közösség által történő megkötéséről szóló, 1992. december 21-i 3956/92/Euratom bizottsági rendeletre (2) és különösen annak 3. cikkére,
   tekintettel a Bizottság javaslatára,
   mivel:

               (1)

               Egy félként fellépve az Európai Atomenergia-közösség és az Európai Gazdasági Közösség (a továbbiakban: Közösségek) 1992. december 21-én megkötötte a Nemzetközi Tudományos és Technológiai Központ létrehozásáról szóló megállapodást (a továbbiakban: megállapodás).

               (2)

               2007. február 27-én a Svájci Államszövetség arról értesítette a Nemzetközi Tudományos és Technológiai Központ igazgatótanácsát (a továbbiakban: igazgatótanács), hogy a megállapodás részes felévé kíván válni.

               (3)

               A megállapodás XIII. cikke értelmében a csatlakozást az igazgatótanácsnak kell jóváhagynia.

               (4)

               A Közösségeket az igazgatótanácsban a Tanács elnöksége és a Bizottság képviseli,

         A KÖVETKEZŐKÉPPEN HATÁROZOTT:
   1. cikk
   A Tanács és a Bizottság a Közösségek nevében jóváhagyja a Svájci Államszövetség csatlakozását az Amerikai Egyesült Államok, Japán, az Orosz Föderáció és az egy félként fellépő Európai Atomenergia-közösség és Európai Gazdasági Közösség közötti, a Nemzetközi Tudományos és Technológiai Központ létrehozásáról szóló megállapodáshoz.
   2. cikk
   Az igazgatótanácsban a Tanács elnökségét és a Bizottságot képviselő személyek felhatalmazást kapnak arra, hogy jóváhagyják a Svájci Államszövetség csatlakozását a megállapodáshoz.

      Kelt Brüsszelben, 2007. november 22-én.

            a Bizottság részéről

            az elnök

         José Manuel BARROSO

            a Tanács részéről

            az elnök

         M. PINHO

      (1)  HL L 409., 1992.12.31., 1. o.

      (2)  HL L 409., 1992.12.31., 10. o.


title: 2006/557/EK: A Bizottság határozata ( 2006. augusztus 8. ) az Orosz Föderációból származó kálium-klorid behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló 2005/802/EK határozat módosításáról

text:
               9.8.2006

               HU

               Az Európai Unió Hivatalos Lapja

               L 218/22

      A BIZOTTSÁG HATÁROZATA

   (2006. augusztus 8.)
   az Orosz Föderációból származó kálium-klorid behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló 2005/802/EK határozat módosításáról
   (2006/557/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: az alaprendelet) és különösen annak 8. cikkére,
   a tanácsadó bizottsággal folytatott konzultációt követően,
   mivel:

               (1)

               A Tanács a 3068/92/EGK rendelettel (2) (a továbbiakban: az eredeti rendelet) végleges dömpingellenes vámot vetett ki a többek között Fehéroroszországból és Oroszországból (a továbbiakban: az érintett országok) származó kálium-klorid (a továbbiakban: hamuzsír vagy az érintett termék) behozatalára.

               (2)

               Az intézkedés megszűnésének az alaprendelet 11. cikkének (2) bekezdése értelmében végrehajtott felülvizsgálatát és az alaprendelet 11. cikkének (3) bekezdése értelmében végrehajtott időközi felülvizsgálatot (a továbbiakban: a korábbi vizsgálat) követően a Tanács a 969/2000/EK rendeletben (3) úgy határozott, hogy a fent említett intézkedéseket fenn kell tartani, valamint módosította az intézkedések formáját. Az intézkedéseket a különféle hamuzsírkategóriák és -tartalom alapján tonnánként fizetett, euróban meghatározott állandó összegként vetették ki.

               (3)

               A 992/2004/EK rendelettel (4) a Tanács az egyéni kötelezettségvállalások (a továbbiakban: a bővítési kötelezettségvállalások) esetében mentességet biztosított az Európai Unióhoz 2004. május 1-jén csatlakozott új tagállamokba (a továbbiakban: az EU-10) érkező behozatalra kivetendő dömpingellenes vámok alól, és felhatalmazta a Bizottságot, hogy e kötelezettségvállalási ajánlatokat jóváhagyja. Ennek alapján, valamint az alaprendelet 8. cikke, 11. cikke (3) bekezdése, 21. cikke és 22. cikke c) pontja értelmében a Bizottság az 1002/2004/EK rendelettel (5) elfogadta a következők kötelezettségvállalási felajánlásait: i. Fehéroroszországban egy exportáló termelő, közösen Ausztriában, Litvániában és Oroszországban székhellyel rendelkező vállalatokkal; ii. Oroszországban egy exportáló termelő, közösen Oroszországban és Ausztriában székhellyel rendelkező vállalatokkal; iii. Oroszországban egy exportáló termelő, közösen egy, a kötelezettségvállalás elfogadásakor Cipruson székhellyel rendelkező vállalattal.

               (4)

               A 858/2005/EK rendelettel (6) a Bizottság a fent említett exportáló termelőktől új kötelezettségvállalásokat fogadott el, amelyek a 2006. április 13-ával lejáró időszakra szólnak.

               (5)

               A JSC Silvinit és a JSC Uralkali orosz exportáló gyártók által kért, az alaprendelet 11. cikkének (3) bekezdése szerint folytatott két önálló részleges időközi felülvizsgálatot követően az 1891/2005/EK rendelettel a Tanács a 3068/92/EGK rendeletet oly módon módosította, hogy a meghatározott összegű vámokat egyéni értékvámmal váltotta fel az ezen orosz vállalatok által előállított valamennyi hamuzsírtípus esetében. A 2005/802/EK határozattal (7) a Bizottság a JSC Silvinit és a JSC Uralkali által felajánlott kötelezettségvállalásokat elfogadta. Az adott időben a JSC Silvinit kizárólagos forgalmazóval – a moszkvai székhelyű JSC International Potash Company – rendelkezett, amellyel közösen a kötelezettségvállalást felajánlotta.

               (6)

               2006 januárjában a JSC Silvinit tájékoztatta a Bizottságot, hogy a Bizottság szeretné a Közösségbe irányuló értékesítési csatornáit megváltoztatni, és abba forgalmazóként bevonni az ausztriai, bécsi székhelyű Polifer Handels GmbH-t. E változás figyelembevétele érdekében a JSC Silvinit kérvényezte a 2005/802/EK határozat vonatkozó rendelkezéseinek módosítását. E célból a JSC Silvinit a JSC International Potash Company-val és a Polyfer Handels GmbH-val közösen tettek ajánlást felülvizsgált kötelezettségvállalásra.

               (7)

               E tekintetben leszögezték, hogy a Polyfer Handels GmbH bevonása a JSC Silvinit értékesítési csatornáiba nem érinti a kötelezettségvállalás megvalósíthatóságát vagy hatékony ellenőrzését.

               (8)

               A fentiek fényében a 2005/802/EK határozat rendelkező részének ennek megfelelően történő módosítását helyénvalónak ítélték,

         A KÖVETKEZŐKÉPPEN HATÁROZOTT:
   1. cikk
   A 2005/802/EK határozat 1. cikke helyébe a következő szöveg lép:

      „1. cikk
      Az alábbiakban említett exportáló gyártók és vállalatok által felajánlott, az Orosz Föderációból származó kálium-klorid behozatalára vonatkozó dömpingellenes eljárásokkal kapcsolatban felajánlott kötelezettségvállalásokat el kell fogadni.

                  Ország

                  Vállalat

                  Kiegészítő TARIC-kód

                  Orosz Föderáció

                  A JSC Silvinit, Szolikamszk, Oroszország mint gyártó és a JSC International Potash Company Moszkva, Oroszország, vagy a Polyfer Handels GmbH, Bécs, Ausztria mint értékesítő (értékesítés az első, importőrként fellépő független közösségi vevőnek).

                  A695

                  Orosz Föderáció

                  A JSC Uralkali, Berezniki, Oroszország mint gyártó és értékesítő; vagy a JSC Uralkali, Berezniki, Oroszország mint gyártó és az Uralkali Trading SA, Genf, Svájc mint értékesítő (értékesítés az első, importőrként fellépő független közösségi vevőnek).

                  A520”

   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2006. augusztus 8-án.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

      (2)  HL L 308., 1992.10.24., 41. o. A legutóbb az 1891/2005/EK rendelettel (HL L 302., 2005.11.19., 14. o.) módosított rendelet.

      (3)  HL L 112., 2000.5.11., 4. o.

      (4)  HL L 182., 2004.5.19., 23. o.

      (5)  HL L 183., 2004.5.20., 16. o. A legutóbb az 588/2005/EK rendelettel (HL L 98., 2005.4.16., 11. o.) módosított rendelet.

      (6)  HL L 143., 2005.6.7., 11. o.

      (7)  HL L 302., 2005.11.19., 79. o.


title: 2007/397/EK: A Bizottság határozata ( 2007. június 8. ) a demográfiai kérdésekkel foglalkozó szakértői csoport létrehozásáról

text:
               12.6.2007

               HU

               Az Európai Unió Hivatalos Lapja

               L 150/5

      A BIZOTTSÁG HATÁROZATA

   (2007. június 8.)
   a demográfiai kérdésekkel foglalkozó szakértői csoport létrehozásáról
   (2007/397/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 140. cikkére,
   mivel:

               (1)

               Az Európai Közösséget létrehozó szerződés 140. cikke előírja, hogy a Bizottság a szociális politika minden területén ösztönzi a tagállamok együttműködését, és megkönnyíti intézkedéseik összehangolását.

               (2)

               Az „Európa demográfiai jövője – kovácsoljunk lehetőséget a kihívásból!” című 2006. október 12-i bizottsági közleménnyel összhangban a Bizottság úgy határozott, hogy kormányzati szakértőkből álló csoporthoz fordul.

               (3)

               A csoportnak hozzá kell járulnia a demográfiai változásokkal kapcsolatos alkalmazkodási politikák fejlődéséhez.

               (4)

               Biztosítva lesz az egyéb európai csoportok és bizottságok – nevezetesen a Foglalkoztatási Bizottság, a szociális védelemmel foglalkozó bizottság, a gazdaságpolitikai bizottság, a Gazdasági és Pénzügyi Bizottság, a nők és férfiak közötti egyenlőséggel foglalkozó tanácsadó testület és a férfiak és nők közötti egyenlőség érvényesítésével foglalkozó magas szintű munkacsoport – tevékenységeivel való komplementaritás és a redundanciától való mentesség. A Bizottság tájékoztatja e szerveket a demográfiai kérdésekkel foglalkozó szakértői csoport munkájáról.

               (5)

               A csoportnak a tagállamok kormányainak képviselőiből és független szakértőkből kell állnia.

               (6)

               Helyénvaló tehát felállítani a demográfiai kérdésekkel foglalkozó szakértői csoportot, és meg kell határozni feladatait és felépítését,

         A KÖVETKEZŐKÉPPEN HATÁROZOTT:
   1. cikk
   A Bizottság mellett ötéves (meghosszabbítható) időtartamra létrejön a „demográfiai kérdésekkel foglalkozó szakértői csoport” (a továbbiakban: csoport).
   2. cikk
   Feladatok
   A csoport feladata, hogy tanáccsal lássa el a Bizottságot a demográfiai változások ellenőrzési és az Európa demográfiai jövőjéről szóló, 2006. október 12-i bizottsági közleményben (COM(2006) 571) meghatározott politikai irányok végrehajtási folyamatában.
   Pontosabban, a csoport:

               —

               segíti a Bizottságot a kutatás eredményeiből levonni a következtetéseket, azonosítani a demográfiáról szóló jelentések lényeges adatait, és elősegíteni a bevált gyakorlati megoldások cseréjét, amelynek a demográfiai fórum nyújt platformot. Figyelembe veszi az európai intézmények által ezeken a területeken végzett számos intézkedés eredményeit és azok kutatómunkáit,

               —

               lehetővé teszi a tagállamok számára, hogy kifejtsék véleményüket a demográfiai kihívásokra átfogóan adandó megoldásokról, és a 2006. október 12-i Európa demográfiai jövőjéről szóló közleményből, valamint annak következményeiből eredő egyedi kezdeményezésekről, különösen azokon a területeken, amelyekkel még nem foglalkoznak a meglévő bizottságok és tanácsadó csoportok,

               —

               segíti a Bizottságot a demográfiáról szóló jövőbeli jelentések kidolgozásában, és az EU demográfiai változásra való felkészültségi állapotának értékelésében (ezt a mérleget a lisszaboni stratégia végrehajtásának előrehaladásáról szóló éves jelentésébe kell foglalni),

               —

               lehetővé teszi a tapasztalatok és a bevált gyakorlatok cseréjét a családpolitikák területén, és támogatja a családi feladatköröket betöltő személyek életminőségének javítására irányuló erőfeszítéseket,

               —

               keresi a szociális partnerek és a civil társadalmi szervezetek szóbeli és írásbeli hozzájárulásait.

         A csoport elnöke jelezheti a Bizottságnak, ha valamely meghatározott kérdésben célszerű lenne a csoporttal konzultálni.
   3. cikk
   Összetétel – Kinevezés
   (1)   A csoport kormányzati szakértőkből és független szakértőkből áll.
   Minden tagállam kijelöl egy őt képviselő kormányzati szakértőt.
   A Bizottság a 2. cikkben említett területeken szakértelemmel rendelkezők közül személyükben független szakértőket nevez ki, akik a Bizottságot minden külső befolyástól mentesen tanácsolják.
   (2)   A következő rendelkezéseket kell alkalmazni:

               —

               a tagok felváltásukig vagy megbízásuk időtartamának végéig maradnak hivatalban,

               —

               a megbízásuk hátralévő idejére fel lehet váltani azokat a tagokat, akik már nem képesek hatékonyan hozzájárulni a csoport munkájához, akik lemondanak, vagy akik nem tartják tiszteletben az e cikk első vagy második francia bekezdésében meghatározott feltételeket, illetve az Európai Közösséget létrehozó szerződés 287. cikkét,

               —

               a személyükben kinevezett tagok nevét a Foglalkoztatási, Szociális és Esélyegyenlőségi Főigazgatóság internetes oldalán és az Európai Unió Hivatalos Lapjának C sorozatában teszik közzé. A tagok nevének gyűjtése, kezelése és közzététele a személyes adatok védelméről és kezeléséről szóló 45/2001/EK európai parlamenti és tanácsi rendelet (1) rendelkezéseivel összhangban történik.

         4. cikk
   Működés
   (1)   A Bizottság kinevezi a csoport elnökét.
   (2)   A Bizottság képviselője a napirenden szereplő témában különösen járatos szakértőket vagy megfigyelőket hívhat meg a csoport vagy az alcsoportok munkáiban való részvételre, amennyiben ez hasznosnak és/vagy szükségesnek bizonyul.
   (3)   A csoport munkáiban való részvétel keretében nyert információk nem terjeszthetőek, amennyiben a Bizottság bizalmas jellegűnek nyilvánítja azokat.
   (4)   A csoport a Bizottság által megállapított eljárásoknak és ütemtervnek megfelelően, általában a Bizottság és szolgálatai hivatali helyiségeiben ülésezik. Felkérhetik, hogy egyéb helyeken ülésezzen, különösen egy tagállam javaslatára, ha a csoport számára különös érdekeltségű eseménnyel kapcsolatosan szeretné fogadni a csoportot. A titkárságot a Bizottság szolgálatai biztosítják. A Bizottság egyéb érdekelt tisztviselői részt vehetnek az üléseken.
   (5)   A csoport a Bizottság által elfogadott eljárásiszabályzat-minta alapján elfogadja eljárási szabályzatát.
   (6)   A Bizottság szolgálatai az érintett dokumentum eredeti nyelvén közzétehetik az Interneten a csoport bármely összefoglalóját, következtetését, illetve annak részletét vagy a csoport munkadokumentumát.
   5. cikk
   Az ülésekkel kapcsolatos költségek
   A tagoknak, szakértőknek és megfigyelőknek a csoport tevékenységeinek keretében felmerülő utazási és tartózkodási költségeit a Bizottság az érvényben lévő rendelkezéseinek megfelelően visszatéríti. A kormányzati szakértők által betöltött tisztségek nem járnak díjazással.
   Az ülésekkel kapcsolatos költségek azon előirányzatok korlátain belül kerülnek megtérítésre, amelyeket az érintett szervezeti egység számára az éves forrásfelosztási eljárásnak megfelelően osztottak ki.
   6. cikk
   Hatálybalépés
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2007. június 8-án.

            a Bizottság részéről

         Vladimír ŠPIDLA

            a Bizottság tagja

      (1)  HL L 8., 2001.1.12., 1. o.


title: Az Európai Parlament és a Tanács (EU) 2017/1599 határozata (2017. szeptember 13.) az Olaszországnak szóló segítségnyújtás céljából az Európai Unió Szolidaritási Alapjának igénybevételéről

text:
               23.9.2017

               HU

               Az Európai Unió Hivatalos Lapja

               L 245/3

         AZ EURÓPAI PARLAMENT ÉS A TANÁCS (EU) 2017/1599 HATÁROZATA
   (2017. szeptember 13.)
   az Olaszországnak szóló segítségnyújtás céljából az Európai Unió Szolidaritási Alapjának igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (1) és különösen annak 4. cikke (3) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 11. pontjára,
   tekintettel az Európai Bizottság javaslatára,
   mivel:

               (1)

               Az Európai Unió Szolidaritási Alapjának (a továbbiakban: az alap) célja, hogy az Unió gyors, hatékony és rugalmas módon legyen képes a veszélyhelyzetekre reagálni és kifejezni szolidaritását a természeti katasztrófa sújtotta régiók lakosságával.

               (2)

               Az alap éves maximális összege (2011-es árakon számítva) az 1311/2013/EU, Euratom tanácsi rendelet (3) 10. cikkének (1) bekezdésében meghatározottaknak megfelelően 500 000 000 EUR. A 2016. évi költségvetési juttatásból semmit sem használtak fel, így azt az 1311/2013/EU, Euratom tanácsi rendelet 10. cikkének (1) bekezdésével összhangban átvitték a következő évre, majd 2017. áprilisban részben felhasználták. A 2017. évi költségvetési juttatást még nem hívták le.

               (3)

               Olaszország az Abruzzo, Lazio, Marche és Umbria tartományt 2016. augusztus 24-én ért földrengés miatt 2016. november 16-án kérelmet nyújtott be az alap igénybevételére. A földrengés által sújtott területeket újabb földrengések rázták meg, és emiatt jelentősen emelkedett a korábban bejelentett károk szintje. Olaszország ezt követően 2017. február 15-én nyújtotta be végleges kérelmét a 2016. augusztus 24. és 2017. január 18. között keletkezett összes kárt magukban foglaló, módosított becslésekkel együtt.

               (4)

               Olaszország kérelme eleget tesz az alapból származó pénzügyi hozzájárulás nyújtására vonatkozóan a 2012/2002/EK rendelet 4. cikkében megállapított követelményeknek.

               (5)

               Az alapot tehát az Olaszországnak nyújtandó pénzügyi hozzájárulás érdekében igénybe kell venni.

               (6)

               Mivel a 2017-ben igénybe vehető összeg nem elegendő a teljes hozzájárulás fedezéséhez, a különbözetet az 1311/2013/EU, Euratom rendelet 10. cikkének (2) bekezdésében előírtak szerint kivételesen a 2018-ra rendelkezésre álló éves összegből kell finanszírozni.

               (7)

               Az alap igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

         ELFOGADTA EZT A HATÁROZATOT:
   1. cikk
   Az Európai Unió 2017-es pénzügyi évre vonatkozó általános költségvetésének keretein belül az Európai Unió Szolidaritási Alapjából kötelezettségvállalási és kifizetési előirányzatok formájában 1 196 797 579 EUR összeg igénybevételére kerül sor Olaszország javára.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2017. szeptember 13-tól kell alkalmazni.

      Kelt Strasbourgban, 2017. szeptember 13-án.

            az Európai Parlament részéről

            az elnök

         A. TAJANI

            a Tanács részéről

            az elnök

         M. MAASIKAS

      (1)  HL L 311., 2002.11.14., 3. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


               16.12.2015

               HU

               Az Európai Unió Hivatalos Lapja

               C 419/211

         P7_TA(2012)0432
   Új biztos kinevezése
   Az Európai Parlament 2012. november 21-i határozata Tonio Borg európai bizottsági tagságának jóváhagyásáról
   (2015/C 419/41)

      Az Európai Parlament,

               —

               tekintettel az Európai Unió működéséről szóló szerződés 246. cikkének második bekezdésére, valamint az Európai Atomenergia-közösséget létrehozó szerződés 106a. cikkére,

               —

               tekintettel az Európai Parlament és az Európai Bizottság közötti kapcsolatokról szóló keretmegállapodás 6. pontjára (1),

               —

               tekintettel John Dalli bizottsági tagságról való, 2012. október 16-án benyújtott lemondására,

               —

               tekintettel a Tanács 2012. október 25-i levelére, amelyben a Tanács konzultált a Parlamenttel a Tonio Borgnak a Bizottság tagjává történő kinevezésére vonatkozó, a Bizottság elnökével egyetértésben meghozandó határozatról,

               —

               tekintettel Tonio Borgnak a Környezetvédelmi, Közegészségügyi és Élelmiszer-biztonsági Bizottság által vezetett 2012. november 13-i meghallgatására, amelyen a Belső Piaci és Fogyasztóvédelmi Bizottság és a Mezőgazdasági és Vidékfejlesztési Bizottság társbizottságként vett részt, és tekintettel az azt követően készített értékelő nyilatkozatra,

               —

               tekintettel eljárási szabályzata 106. cikkére és XVII. mellékletére,

               1.

               jóváhagyja Tonio Borg kinevezését az Európai Bizottság tagjává a Bizottság hátralévő hivatali idejére, 2014. október 31-ig;

               2.

               utasítja elnökét, hogy továbbítsa ezt a határozatot a Tanácsnak, a Bizottságnak és a tagállamok kormányainak.

      (1)  HL L 304., 2010.11.20., 47. o.


title: 2012/525/EU: A Tanács határozata ( 2012. szeptember 24. ) a Régiók Bizottsága egy német tagjának és egy német póttagjának kinevezéséről

text:
               28.9.2012

               HU

               Az Európai Unió Hivatalos Lapja

               L 263/42

         A TANÁCS HATÁROZATA
   (2012. szeptember 24.)
   a Régiók Bizottsága egy német tagjának és egy német póttagjának kinevezéséről
   (2012/525/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Peter MÜLLER hivatali idejének lejártát követően a Régiók Bizottsága egy tagjának helye megüresedett.

               (3)

               Stephan TOSCANI hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Helma KUHN-THEIS, Bevollmächtigte für Europaangelegenheiten;

                     és

               b)

               póttagként:

                           —

                           Isolde RIES, Vizepräsidentin des Landtages des Saarlandes.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. szeptember 24-én.

            a Tanács részéről

            az elnök

         A. D. MAVROYIANNIS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2010/444/CFSP: A Tanács 2010/444/KKBP határozata ( 2010. augusztus 11. ) az Európai Unió Macedónia volt jugoszláv köztársasági különleges képviselője megbízatásának meghosszabbításáról

text:
               12.8.2010

               HU

               Az Európai Unió Hivatalos Lapja

               L 211/32

         A TANÁCS 2010/444/KKBP HATÁROZATA
   (2010. augusztus 11.)
   az Európai Unió Macedónia volt jugoszláv köztársasági különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikkének (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2005. október 17-én elfogadta a 2005/724/KKBP együttes fellépést (1), amely Erwan FOUÉRÉ-t nevezte ki az Európai Unió Macedónia volt jugoszláv köztársasági különleges képviselőjévé (továbbiakban: EUKK).

               (2)

               A Tanács 2010. március 16-án elfogadta a 2010/156/KKBP határozatot (2), amely az EUKK megbízatását 2010. augusztus 31-ig meghosszabbította.

               (3)

               Az EUKK megbízatását célszerű meghosszabbítani 2011. február 28-ig, illetve mindaddig, amíg a Tanács – az Unió külügyi és biztonságpolitikai főképviselőjének (továbbiakban: a főképviselő) javaslata alapján – meg nem állapítja, hogy az Európai Külügyi Szolgálat keretében létrejöttek a 2010/156/KKBP szerinti funkcióknak megfelelő feladatkörök, és meg nem szünteti a megbízást,

         ELFOGADTA EZT A HATÁROZATOT:
   1. cikk
   A 2010/156/KKBP határozat a következőképpen módosul:

               1.

               az 1. cikk helyébe a következő szöveg lép:
               „1. cikk
               Az Európai Unió különleges képviselője
               A Tanács Erwan FOUÉRÉ-nak, a Macedónia volt jugoszláv köztársasági EUKK-nak a megbízatását 2011. február 28-ig, illetve mindaddig meghosszabbítja, amíg a Tanács – a főképviselő javaslata alapján – meg nem állapítja, hogy az Európai Külügyi Szolgálat keretében létrejöttek az e határozat szerinti funkcióknak megfelelő feladatkörök, és meg nem szünteti a megbízást.”;

               2.

               az 5. cikk helyébe a következő szöveg lép:
               „5. cikk
               Finanszírozás
               (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2010. április 1-jétől2010. augusztus 31-ig terjedő időszakra 340 000 EUR.
               (2)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2010. szeptember 1-jétől2011. február 28-ig terjedő időszakra 310 000 EUR.
               (3)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
               (4)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.”.

         2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2010. augusztus 11-én.

            a Tanács részéről

            az elnök

         S. VANACKERE

      (1)  HL L 272., 2005.10.18., 26. o.

      (2)  HL L 67., 2010.3.17., 6. o.


title: A Tanács határozata (1964. február 25.) a Szerződés letelepedési jogra és fizetési forgalomra vonatkozó egyes rendelkezéseinek Franciaország tengerentúli megyéire történő alkalmazásáról

text:
Fontos jogi nyilatkozat

|

31964D0350

Hivatalos Lap 093 , 11/06/1964 o. 1484 - 1484 dán különkiadás sorozat I fejezet 1963-1964 o. 0135  angol különkiadás sorozat I fejezet 1963-1964 o. 0144  görög különkiadás: fejezet 06 kötet 3 o. 0003  spanyol különkiadás fejezet 06 kötet 1 o. 0042  portugál különkiadás fejezet 06 kötet 1 o. 0042

		A Tanács határozata(1964. február 25.)a Szerződés letelepedési jogra és fizetési forgalomra vonatkozó egyes rendelkezéseinek Franciaország tengerentúli megyéire történő alkalmazásáról(64/350/EGK)AZ EURÓPAI GAZDASÁGI KÖZÖSSÉG TANÁCSA,tekintettel az Európai Gazdasági Közösséget létrehozó szerződésre, és különösen annak 227. cikke (2) bekezdésére,tekintettel a Bizottság javaslatára,mivel a 227. cikk (2) bekezdésének második albekezdése alapján a Tanács meghatározza azon feltételeket, amelyek mellett a Szerződésnek a 227. cikk (2) bekezdésének első albekezdésében fel nem sorolt rendelkezéseit, és különösen az 52–58. cikk és a 106. cikk rendelkezéseit Franciaország tengerentúli megyéire alkalmazni kell;mivel e megyék gazdasági feltételei, illetve gazdasági és társadalmi fejlődésük szükségletei indokolják a Szerződés 52–58. cikkének, illetve a 106. cikk bizonyos rendelkezéseinek alkalmazását,A KÖVETKEZŐKÉPPEN HATÁROZOTT:1. cikkA Szerződés 52–58. cikkét az e határozatban előírt feltételek szerint alkalmazni kell Franciaország tengerentúli megyéire.Amikor a letelepedés szabadságára vonatkozó korlátozások megszüntetéséről szóló általános program végrehajtására vonatkozó irányelveket elfogadják, a Tanács kivételesen és szükséges mértékben egyedi irányelveket adhat ki a személyek és társaságok Franciaország tengerentúli megyéiben történő letelepedéséről.2. cikkA Szerződés alapján elfogadott intézkedések végrehajtásának, valamint az 1957. március 25-i végrehajtási egyezmény és az 1. cikk alapján elfogadott intézkedések sérelme nélkül, a Franciaország tengerentúli megyéiben való letelepedés jogát fokozatosan kiterjesztik a tagállamok nem franciaországi társaságaira és állampolgáraira olyan módon, hogy legkésőbb három évvel az e határozat végrehajtása után valamennyi hátrányos megkülönböztetés megszűnjön.A Tanács minősített többséggel és a Bizottság javaslata alapján elfogadja az e fokozatos kiterjesztés végrehajtásához szükséges irányelveket.Egy adott tevékenységre vonatkozóan azonban egy tagállam állampolgárai és társaságai Franciaország tengerentúli megyéiben csak olyan mértékben élvezhetik az első bekezdés rendelkezéseinek előnyeit, amilyen mértékben ugyanezen tevékenység tekintetében azon állam, amelynek ők állampolgárai, hasonló típusú előnyöket biztosít a francia állampolgároknak és társaságoknak.3. cikkFranciaország tengerentúli megyéire alkalmazni kell a Szerződés 106. cikkének rendelkezéseit, amennyiben azokat nem érinti a Szerződés tőkemozgásra vonatkozó rendelkezéseinek Algériára és Franciaország tengerentúli megyéire történő alkalmazásával kapcsolatos 1960. május 11-i tanácsi határozat.4. cikkA tengerentúli országoknak és területeknek az Európai Gazdasági Közösséggel történő társulásáról szóló tanácsi határozat alkalmazásának napjától kell a tagállamoknak ezt a határozatot alkalmazniuk.Ezt az időpontot az Európai Közösségek Hivatalos Lapjában ki kell hirdetni.Kelt Brüsszelben, 1964. február 25-én.a Tanács részérőlaz elnökH. Fayat--------------------------------------------------